Ta' J. P. Vassallo Għal għaxar snin kont ommi, Għal għaxar snin missieri, Għal erbgħin sena marti, Ħames snin sinċieri. Għadda maħrub iż-żmien: Għal ħames snin kont JIEN Kien twajjeb, miet miskin u kiseb il-mistrieħ. Il-kelba għadha tnewwaħ: ħaddieħor ġa insieh. Tisma' bil-qiegħda l-priedka — kollha għajnejn, widnejn, it-tieba tagħha ddawwal fejn ma tifhem xejn. x x x Mqajjem: xidja, mqit. misħut, sabi ħażin. Rieqed: b'rasu fuq driegħu donnu anġlu fin x x x Kien sid qalil u ħadd ma sata' bih. Mejjet jinsab: ma nafx min sab mistrieħ x x . IL-LUM 85 Bla ħerqa jħarsu ż-żgħażagħ, ħadd ma jagħti kas, Ħadd ma jkemmex xofftu u ħadd ma jċaqlaq ras Jaqilbu l-għajn il-kbar, joħorġu l-kundanna: Insew ix-xjuħ il-ġnien, l-għadira u Susanna.